**Утвърдил:**

***Инж. Пеньо Ненов***

***Кмет на Община Бяла***

**ПРАВИЛА ЗА ПРОВЕЖДАНЕ НА IX ПЛУВEН МАРАТОН
„АРХЕОЛОГИЯ“ –29 юли 2023 година**

**ГРАД БЯЛА, ОБЩИНА БЯЛА, ОБЛАСТ ВАРНА**

**ГЛАВА ПЪРВА**

**ОБЩИ ПОЛОЖЕНИЯ**

Чл. 1 Тези правила уреждат условията и реда за организиране на IХ Плувен маратон „Археология“ – 2023 в град Бяла, община Бяла, област Варна.

Разстоянието по права линия от Пристанище „Бяла“ нисък кей в близост до

„ Антична пещ за строителна керамика“ (бившият къмпинг „Луна“) е около 2000 метра.

**ГЛАВА ВТОРА**

**РЕД И УСЛОВИЯ ЗА УЧАСТИЕ**

Чл. 2 В 9-тият плувен маратон „Археология“ – Бяла 2023 могат да участват граждани и гости на град Бяла от страната и чужбина, записали се в определеният срок.

Желаещите да участват трябва да се запишат предварително на имейл: swimmingmarathon@byala.org като изпратят попълнена регистрационна форма, Приложение 1 към настоящите правила или на телефон +359 893 398 134 – Христина Келисакиева. Допуска се записване на място до достигане на максималният брой участници – 100 плувци.

Регистрацията на участници ще приключи в 08:50часа на 29.07.2023 година.

Желаещите да участват е необходимо:

• Да са преминали предсъстезателен медицински преглед извършен до три дни преди проявата или преди старта на събитието;

• Да подпишат Декларация, че са в състояние самостоятелно да преплуват разстоянието между Пристанище – Бяла и нисък кей в близост до „Античната пещ“ (ниския кей пред бившият къмпинг „Луна“), а за лица под 18 години декларацията да бъде подписана от родител,

Приложение 2 и Приложение 3 неразделна част от настоящите правила.

**ГЛАВА ТРЕТА**

**ВРЕМЕ И МЯСТО НА ПРОВЕЖДАНЕ**

Чл. 3 9-тият плувен маратон „Археология“ – 2023 в град Бяла ще се проведе на 29 юли /събота/ със старт понтонен мост на пристанище „Бяла“ и финал нисък кей в дясно от музей „Антична пещ“ (в близост до хотел Сол Луна Бей).

Всички желаещи да вземат участие в маратона трябва да се явят на 29 юли 2023 година в 8:00 часа на пристанище „Бяла“ за проверка на документи и надписване.

Необходимо е участниците да си носят подходящи чанти, сакове, торби за прибиране на личните вещи.

**ГЛАВА ЧЕТВЪРТА**

**УСЛОВИЯ ЗА ПРОВЕЖДАНЕ**

Чл. 4 Участието е индивидуално;

Чл. 5 Стартът ще бъде даден пристанището в Бяла в 09:00 часа. Стартът ще бъде даден от водата след сигнал „ПО МЕСТАТА“. участниците трябва да се наредят в една линия във водата еднакво отдалечени от понтонния мост. Финалът на Маратона ще бъде на малкия кей в дясно от Античната пещ (в близост до хотел Сол Луна Бей). Финалът ще бъде маркиран с бели флагове.

Чл. 6 Разстоянието може да бъде преплувано със свободно избран стил. Не се разрешава ползването на подръчни средства, плавници, помощ отвън и др. ;

Чл. 7 Състезателите плуват към финала самостоятелно, съдиите от лодките коригират участниците в случай на по-големи отклонения от маршрута.

Чл. 8 За преплували разстоянието се считат всички, които са пристигнали на финала 90 минути след първия пристигнал. Всички останали състезатели задължително трябва да преустановят плуването и с помощта на придружаващите лодки се отправят към музея „Антична пещ“.

Чл. 9 По време на плуването не се разрешава получаването на каквито и да е хранителни, питейни, медикаментозни и др. средства от странични лица.

Чл. 10 Състезатели, които се нуждаят от медицинска или друга помощ или желаят да прекратят плуването, задължително трябва да дадат знак с многократно движение с изпъната ръка на ляво и дясно.

**ГЛАВА ПЕТА**

**КЛАСИРАНЕ И НАГРАДИ**

Чл. 11 Класирането е до III-то място отделно Мъже и Жени

Чл. 12 Класиралите се в двете категории получават следните парични награди:

I-място -300.00 лв.;

ІІ-ро място – 200.00 лв.

ІІІ-то място – 100.00 лв.

С парична награда се отличават:

Най-добре представил се участник от град Бяла – 50.00 лв.

С материални награди се отличават:

Най-възрастен участник преплувал разстоянието/жена/ – материална награда

Най-възрастен участник преплувал разстоянието/мъж/ – предметна награда

Най-млад участник /момче/ преплувал разстоянието – материални награди

Най-млад участник /момиче/ преплувало разстоянието – материални награди

Общ награден фонд – 1200.00 лв.

Всеки участник получава грамота за участие;

**ГЛАВА ШЕСТА**

**ДОКУМЕНТИ ЗА ПРАВОУЧАСТИЕ**

В деня на провеждането на маратона на сборният пункт на Пристанище „Бяла“ всеки записал се участник трябва да носи следните документи:

* лична карта;
* декларация по образец, подписана лично от участника, а за лица до 18 години подписана и от родител;
* свидетелство за медицински преглед или да му се извърши такъв в денят на мероприятието.

*При лоши атмосферни условия Община Бяла си запазва правото да отложи или отменени старта на маратона с оглед безопасността на състезателите по време на проявата.*

*Приложение 1*

**Регистрационна форма:**

*Име: .........................................................................*

*Фамилия: ..............................................................*

*Пол: ................................................................*

*Телефон за връзка: .........................................*

*Държава: .............................................................*

*Град: ........................................................................*

*Години: ..................................................................*

*Приложение 2*

**ДЕКЛАРАЦИЯ**

Долуподписаният/ата ................................................................................................ (име и фамилия по лична карта) с ЕГН............................................... л.к. № .......................................... издадена на ............................ от МВР ............ постоянен адрес:..................................................................... настоящ адрес:.........................................................................................................

ДЕКЛАРИРАМ,

Желанието си да участвам в IX Плувен маратон „Археология“ 2023, организиран от Община Бяла на 29 юли 2023 година и че съм в състояние да преплувам предвиденото разстояние самостоятелно. С настоящата декларация декларирам съгласие за съхранение и обработка на личните ми данни, включително публикуване на имената ми, и снимки от събитието, при спазване на разпоредбите на Закона за защита на личните данни.

Място:\_\_\_\_\_\_\_\_\_\_\_\_

Дата: \_\_\_\_\_\_\_\_\_\_\_\_\_ Декларатор:............................

*Приложение 3*

**ДЕКЛАРАЦИЯ**

Долуподписаният/ата ................................................................................................ (име и фамилия по лична карта на родителя) с ЕГН............................................... л.к. № .......................................... издадена на ............................ от МВР ............ постоянен адрес:........................................................................................................ настоящ адрес:.........................................................................................................

ДЕКЛАРИРАМ,

че детето ми ......................................................................................................................се намира в добро психо-физическо състояние и съм съгласен да участва в плувен маратон “Археология” 2023 година в град Бяла, област Варна, на мой риск и отговорност. С настоящата декларация декларирам съгласие за съхранение и обработка на личните ми данни, включително публикуване на имената ми, и снимки от събитието, при спазване на разпоредбите на Закона за защита на личните данни.

Място:\_\_\_\_\_\_\_\_\_\_\_\_

 Дата: \_\_\_\_\_\_\_\_\_\_\_\_\_ Декларатор:............................